রিফাত উদ্দিন, মাধবপুর থেকে ॥ মাধবপুর উপজেলার ছাতিয়াইন পুলিশ তদন্ত কেন্দ্রের জন্য ভূমি দান করেছেন রাখাল চন্দ্র ঘোষ। গতকাল রোববার সকালে হবিগঞ্জের পুলিশ সুপার জয়দেব কুমার ভদ্রের কাছে ১৭ শতক জমির দলিল আনুষ্টানিক ভাবে হস্তান্তর করা হয়। এ উপলক্ষে ইউনিয়ন পরিষদ হল রুমে চেয়ারম্যান খাইরুল হোসাইন মনু’র সভাপতিত্বে সভায় অন্যান্যদের মধ্যে বক্তব্য রাখেন সহকারী পুলিশ সুপার (সদর) মাসুদুর রহমান মনির, সহকারী পুলিশ সুপার দক্ষিন সাজ্জাদ ইবনে রায়হান, থানার অফিসার ইনচার্জ মোল্লা মনির হোসেন, অফিসার ইনচার্জ তদন্ত কে এম আজমিরুজ্জামান, তদন্ত কেন্দ্রের ইনচার্জ এসআই আব্দুল আউয়াল ও সাবেক চেয়ারম্যান মিনহাজ উদ্দিন চৌধুরী কাসেদ প্রমূখ।